b'\n_START_ARTICLE_\nArthur Rickhard Ramsay\n_START_PARAGRAPH_\nArthur Rickhard (Richard, Rikhard) Ramsay (3. huhtikuuta 1838 Kuopio \xe2\x80\x93 22. joulukuuta 1915 Helsinki) oli suomalainen kenraalimajuri, joka palveli Ven\xc3\xa4j\xc3\xa4n keisarillisessa armeijassa ja Suomen suuriruhtinaskunnan armeijassa._NEWLINE_Ramsayn vahemmat olivat  Kuopion l\xc3\xa4\xc3\xa4nin kuvern\xc3\xb6\xc3\xb6ri Gustaf Adolf Ramsay ja Vendla Gustava von Essen. H\xc3\xa4nen puolisonsa vuodesta 1897 oli Agatha Magdalena Augusta von Knorring (k. 1936). Kenraalimajuri Gustaf Adolf Ramsay oli h\xc3\xa4nen veljens\xc3\xa4. Ramsay tuli oppilaaksi Suomen Kadettikouluun 1849 ja h\xc3\xa4net ylennettiin valmistuttuaan v\xc3\xa4nrikiksi 1858. Luutnantiksi Ramsay ylennettiin 1865 ja kapteeniksi 1874. Suomen tarkk\xe2\x80\x99ampujapataljoonassa palvellut Ramsay osallistui komppanianp\xc3\xa4\xc3\xa4llikk\xc3\xb6n\xc3\xa4 Turkin sotaan 1877\xe2\x80\x931878. Everstiluutnantiksi ylennettyn\xc3\xa4 h\xc3\xa4n oli Mikkelin tarkk\xe2\x80\x99ampujapataljoonan komentaja vuodesta 1880. Everstiksi 1882 ylennetty Ramsay erosi sotapalveluksesta 1891 kenraalimajurina. Ramsay edusti aatelistoa _NEWLINE_valtiop\xc3\xa4ivill\xc3\xa4 1872 ja 1877.'